               17.10.2017

               BG

               Официален вестник на Европейския съюз

               C 349/116

         P8_TA(2015)0358
   Назначаване на заместник изпълнителен директор на ЕФСИ
   Решение на Европейския парламент от 14 октомври 2015 г. относно предложението за назначаване на заместник изпълнителен директор на Европейския фонд за стратегически инвестиции (C8-0305/2015 — 2015/0902(NLE))
   (Одобрение)
   (2017/C 349/35)

      Европейският парламент,

               —

               като взе предвид предложението на Управителния съвет на Европейския фонд за стратегически инвестиции (ЕФСИ) от 2 октомври 2015 г. за назначаването на заместник изпълнителен директор на Фонда (C8-0305/2015),

               —

               като взе предвид член 7, параграф 6 от Регламент (EС) 2015/1017 на Европейския парламент и на Съвета от 25 юни 2015 г. за Европейския фонд за стратегически инвестиции, Европейския консултантски център по инвестиционни въпроси и Европейския портал за инвестиционни проекти и за изменение на регламенти (ЕС) № 1291/2013 и (ЕС) № 1316/2013 — Европейски фонд за стратегически инвестиции (1),

               —

               като взе предвид своя правилник,

               —

               като взе предвид съвместните разисквания на комисията по бюджети и на комисията по икономически и парични въпроси в съответствие с член 55 от Правилника за дейността,

               —

               като взе предвид доклада на комисията по бюджети и на комисията по икономически и парични въпроси (A8-0293/2015),

               А.

               като има предвид, че съгласно член 7, параграф 6 от Регламент (ЕС) 2015/1017 изпълнителният директор и заместник изпълнителният директор се назначават от Европейската инвестиционна банка (ЕИБ) след получаване на одобрението на Европейския парламент и след провеждането на открит и прозрачен процес на подбор в съответствие с процедурите на ЕИБ, по време на който Европейският парламент бива надлежно и своевременно информиран за всички етапи на процедурата за подбор;

               Б.

               като има предвид, че на 2 октомври 2015 г. Управителният съвет на ЕФСИ прие предложение за назначаването на изпълнителен директор и на заместник изпълнителен директор на ЕФСИ и предаде предложението на Европейския парламент;

               В.

               като има предвид, че на 13 октомври 2015 г. комисията по бюджети и комисията по икономически и парични въпроси проведоха изслушване с Илияна Цанова, предложеният кандидат за длъжността заместник изпълнителен директор на ЕФСИ, по време на което тя направи встъпително изявление, след което даде отговор на въпроси на членовете на двете комисии;

               1.

               Одобрява назначаването на Илияна Цанова на длъжността заместник изпълнителен директор на ЕФСИ;

               2.

               Възлага на своя председател да предаде настоящото решение на Съвета, Комисията, Европейската инвестиционна банка, както и на правителствата на държавите членки.

      (1)  ОВ L 169, 1.7.2015 г., стр. 1.


title: Решение на Съвета от 24 юли 1995 година за приемане на Резолюция № 49 относно краткотрайните мерки, които да гарантират сигурността и ефикасното функциониране на транзитния режим TIR

text:
Важна правна забележка

|

31995D0285

Официален вестник n° L 181 , 01/08/1995 стр. 0032 - 0034 специално чешко издание глава 02 том 07 стр. 12  - 14 специално испанско издание глава 02 том 07 стр. 12  - 14 специално унгарско издание глава 02 том 07 стр. 12  - 14 специално литвийско издание глава 02 том 07 стр. 12  - 14 LV.ES глава 02 том 07 стр. 12  - 14 MT.ES глава 02 том 07 стр. 12  - 14 PL.ES глава 02 том 07 стр. 12  - 14 SK.ES глава 02 том 07 стр. 12  - 14 специално словенско издание глава 02 том 07 стр. 12  - 14

		19950724Решение на Съветаот 24 юли 1995 годиназа приемане на Резолюция № 49 относно краткотрайните мерки, които да гарантират сигурността и ефикасното функциониране на транзитния режим TIR(95/285/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него,като взе предвид предложението на Комисията,като има предвид, че Резолюция № 49 съдържа мерки, които трябва да осигурят правилното изпълнение на TIR Конвенцията от 1975 г., както и да възпрепятстват и открият измами при стоките, транспортирани по силата на режим TIR;като има предвид, че по силата на своето съдържание и в очакване на ревизирането на TIR Конвенцията, посочената резолюция е от изключително значение за Общността; като има предвид, че поради това тя трябва да се приеме и въведе незабавно,РЕШИ:Член 1Приема се от името на Общността с незабавен ефект Резолюция № 49 относно краткотрайните мерки, които да гарантират сигурността и ефикасното функциониране на транзитния режим TIR, приета на 3 март 1995 г. от работната група на Икономическата комисия на ООН за Европа по митническите въпроси, засягащи транспорта.Текстът на Резолюцията е приложен към настоящото решение.Член 2Председателят на Съвета е оправомощен да определи лицето, упълномощено да уведоми изпълнителния секретар на Икономическата комисия на ООН за Европа за това, че Общността приема с незабавен ефект резолюцията, цитирана в член 1.Съставено в Брюксел на 24 юли 1995 година.За СъветаПредседателP. Solbes Mira--------------------------------------------------19950724КРАТКОТРАЙНИ МЕРКИ, КОИТО ДА ГАРАНТИРАТ СИГУРНОСТТА И ЕФИКАСНОТО ФУНКЦИОНИРАНЕ НА ТРАНЗИТНИЯ РЕЖИМ TIRРезолюция № 49приета на 3 март 1995 г. от работната група на Икономическата комисия на ООН за Европа относно митническите въпроси, които засягат транспортаРезолюция № 49Работната група по митническите въпроси, които засягат транспорта,като подчертава значението на гладкото и ефикасно функциониране на Митническата конвенция за международния транспорт на стоки по силата на карнети TIR (TIR Конвенция от 1975 г.) за улесняване на международния транспорт и търговия;като е разтревожена от големия брой митнически измами и контрабанда в рамките на транзитната система TIR, които могат да застрашат мерките за улеснение, предвидени в TIR Конвенцията от 1975 г.;решена да запази транзитната система TIR, която улеснява развитието на търговията, и по-специално международното движение на стоки;в убеждението си, че транзитната система TIR може да бъде запазена само със съвместните и съгласувани действия на всички участници в транзитната система TIR (митнически органи, национални гарантиращи асоциации и на карнети, както и Международният съюз за автомобилен транспорт (IRU), като при това откритият обмен на информация по всички аспекти на системата се счита за особено важен;докато очаква ревизирането на TIR Конвенцията от 1975 г., решава единодушно компетентните органи на договарящите се страни по TIR Конвенцията от 1975 г. да въведат максимално бързо следните краткотрайни мерки:1. За да улеснят откриването на измамно изпълнени карнети TIR и да ускорят процедурата по изпълнението, договарящите се страни решават да създадат, колкото може по-пълно и в съгласие с националните изисквания, централизирани служби или процедури за администриране на карнетите TIR.2. Договарящите се страни създават ускорени процедури за освобождаване и претърсване при транспорт на чувствителни стоки.3. Договарящите се страни и Международният съюз за автомобилен транспорт (IRU) предприемат всички необходими мерки, с които да осигурят бързото повторно въвеждане на карнети TIR "Tabac-Alcool", заедно с гаранции във фиксирана сума, отразяваща потенциалните рискови товари.4. Договарящите се страни, посредством подходящи национални разпоредби, гарантират, че митническите органи в службите по местоназначение или изходна служба връщат отрязъци № 2 за карнети TIR на централизираните или митническите служби при излизане или влизане колкото може по-бързо и не по-късно от пет работни дни след завършване на операцията TIR.5. За да улеснят митническия контрол върху тютюневите или алкохолните пратки, договарящите се страни решават, в съгласие с националните административни практики, да ограничат броя на митническите служби, упълномощени да приемат карнетите TIR "Tabac-Alcool".6. Договарящите се страни правят необходимото, така че при транспорта на тютюн и алкохол, както и на други чувствителни стоки, определени от компетентните органи, митническата служба при влизане или излизане да предаде незабавно на митническата служба по местоназначение или изход предварителна информация за транспортирането на такива стоки, декларирани пред митницата.7. В съгласие с член 20 от TIR Конвенцията от 1975 г. договарящите се страни предписват срокове и, доколкото това е възможно, маршрутите, които превозните средства и контейнери да следват, когато се касае за деклариран пред митниците транспорт на тютюн и алкохол, както и на други чувствителни стоки, определени от компетентните органи. При неизпълнение на тези предписания, договарящите се страни се задължават да прилагат санкции, в съгласие с националното законодателство.8. Договарящите се страни правят необходимото, така че да се прилагат разпоредбите на член 38 от TIR Конвенцията от 1975 г., което позволява да се изключи временно или постоянно от действието на TIR Конвенцията от 1975 г. всяко лице, извършило сериозно нарушение срещу националните митнически закони или разпоредби, приложими към международния транспорт на стоки.9. Договарящите се страни вземат всички необходими мерки за избягване на кражба или злоупотреба с митнически печати и осигуряват прилагането на нови технологии, като специални защитни мастила, така че да възпрепятстват фалшифицирането на митническите печати.10. Договарящите се страни отправят молба към Международния съюз за автомобилен транспорт (IRU) и към националните гарантиращи асоциации да прилагат стриктно договорените критерии и административния контрол, когато издават карнет TIR, така че да гарантират, доколкото това е възможно, надеждността и почтеността на транспортните оператори.11. Договарящите се страни с транзитен режим TIR усилват взаимния обмен на информация и на данни от разузнаването относно системата на транзит TIR, в съответствие с националното законодателство. За целта те създават центрове за координация на борбата с измамите, в рамките на компетентните органи. Адресите, включително телефонните и факс номерата на тези центрове, ще се предават максимално бързо на Секретариата на Икономическата комисия на ООН за Европа, който да изготви международен указател;приканва договарящите се страни да проучат внимателно предложенията на Международния съюз за автомобилен транспорт (IRU) относно въвеждането на системи за взаимен обмен на електронни данни за администрирането на карнети TIR, които Секретариатът на Икономическата комисия на ООН за Европа ще им предава, с оглед възможното им въвеждане;Отправя молба към договарящите се страни по TIR Конвенцията от 1975 г. да нотифицират до 1 юни 1995 г. изпълнителния секретар на Икономическата комисия на ООН за Европа дали приемат настоящата резолюция;Отправя молба към изпълнителния секретар на Икономическата комисия на ООН за Европа да информира всички договарящи се страни по TIR Конвенцията от 1975 г. относно приемането на настоящата резолюция.--------------------------------------------------


title: 2012/526/ЕС: Решение на Съвета от 24 септември 2012 година за назначаване на един член от Естония в Комитета на регионите

text:
               28.9.2012

               BG

               Официален вестник на Европейския съюз

               L 263/43

         РЕШЕНИЕ НА СЪВЕТА
   от 24 септември 2012 година
   за назначаване на един член от Естония в Комитета на регионите
   (2012/526/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Естония,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членовете и заместник-членовете на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Teet KALLASVEE се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   За остатъка от мандата, а именно до 25 януари 2015 г., в Комитета на регионите се назначава:

               —

               г-н Georg LINKOV, Mayor of Kärdla.

         Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2008/212/ЕО: Решение на Съвета от 18 февруари 2008 година относно принципите, приоритетите и условията, които се съдържат в Партньорството за присъединяване с Бившата югославска република Македония и за отмяна на Решение 2006/57/ЕО

text:
               19.3.2008

               BG

               Официален вестник на Европейския съюз

               L 80/32

      РЕШЕНИЕ НА СЪВЕТА

   от 18 февруари 2008 година
   относно принципите, приоритетите и условията, които се съдържат в Партньорството за присъединяване с Бившата югославска република Македония и за отмяна на Решение 2006/57/ЕО
   (2008/212/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид изменения Регламент (ЕО) № 533/2004 на Съвета от 22 март 2004 г. за установяване на европейски партньорства в рамките на процеса на стабилизиране и асоцииране (1), и по-специално член 2 от него,
   като взе предвид предложението на Комисията,
   като има предвид че:

               (1)

               Проведеният в Солун на 19 и 20 юни 2003 г. Европейски съвет одобри въвеждането на партньорствата като средство за осъществяване на европейската перспектива на държавите от Западните Балкани.

               (2)

               Регламент (ЕО) № 533/2004 предвижда Съветът да взема решения относно принципите, приоритетите и условията, които да се съдържат в партньорствата, както и относно всякакви последващи изменения. Той също предвижда, че следващият етап на партньорствата ще се осигури чрез механизмите, установени в рамките на процеса на стабилизиране и асоцииране, и най-вече чрез годишни доклади за напредъка.

               (3)

               Европейският съвет от 17 декември 2005 г. предостави на Бившата югославска република Македония статута на страна кандидатка. Поради тази причина бе представено предложение за изменение на Регламент (ЕО) № 533/2004, за да се промени наименованието на партньорството за тази държава от „Европейско партньорство“ на „Партньорство за присъединяване“.

               (4)

               На 30 януари 2006 г. Съветът прие второто Партньорство за присъединяване с Бившата югославска република Македония (2) след внесеното предложение от Комисията през ноември 2005 г.

               (5)

               В документа на Комисията относно стратегията за разширяване и основните предизвикателства за 2006—2007 г. се посочва, че партньорствата ще бъдат актуализирани в края на 2007 г.

               (6)

               На 17 юли 2006 г. Съветът прие Регламент (ЕО) № 1085/2006 (3) за създаване на Инструмент за предприсъединителна помощ (ИПП), с който се подновява рамката за финансова помощ за държавите в процес на предприсъединяване.

               (7)

               Следователно е уместно да се приеме Партньорство за присъединяване, което актуализира настоящото партньорство, с цел да се формулират обновени приоритети за по-нататъшна работа въз основа на заключенията на доклада от 2007 г. за напредъка на Бившата югославска република Македония в подготовката за по-нататъшна интеграция към Европейския съюз.

               (8)

               За да подготвят по-нататъшната интеграция към Европейския съюз, компетентните органи в Бившата югославска република Македония следва да разработят план с график и конкретни мерки в отговор на приоритетите на настоящото партньорство за присъединяване.

               (9)

               Следователно Решение 2006/57/ЕО следва да бъде отменено,

         РЕШИ:
   Член 1
   Принципите, приоритетите и условията на Партньорството за присъединяване с Бившата югославска република Македония са установени в приложението.
   Член 2
   Изпълнението на Партньорството за присъединяване се разглежда посредством механизмите, установени в рамките на процеса на стабилизиране и асоцииране, и най-вече чрез годишни доклади за напредъка, които се представят от Комисията.
   Член 3
   Решение 2006/57/ЕО се отменя.
   Член 4
   Настоящото решение влиза в сила на третия ден след публикуването му в Официален вестник на Европейския съюз.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  ОВ L 86, 24.3.2004 г., стр. 1. Регламент, изменен с Регламент (EО) № 269/2006 (ОВ L 47, 17.2.2006 г., стр. 7).

      (2)  Решение 2006/57/EО на Съвета от 30 януари 2006 г. относно принципите, приоритетите и условията на Европейското партньорство с Бившата югославска република Македония и за отмяна на Решение 2004/518/ЕО (ОВ L 35, 7.2.2006 г., стр. 57).

      (3)  ОВ L 210, 31.7.2006 г., стр. 82.

      ПРИЛОЖЕНИЕ
      БИВША ЮГОСЛАВСКА РЕПУБЛИКА МАКЕДОНИЯ ПАРТНЬОРСТВО ЗА ПРИСЪЕДИНЯВАНЕ 2007 г.
      1.   ВЪВЕДЕНИЕ
      Европейският съвет утвърди въвеждането на партньорствата като средство за осъществяване на европейската перспектива за страните от Западните Балкани. Предложеното Партньорство за присъединяване актуализира Европейското партньорство от януари 2006 г. въз основа на заключенията от доклада на Комисията от 2007 г. за напредъка на Бившата югославска република Македония. Предложението посочва настоящи и нови приоритети за действие. Новите приоритети са съобразени с конкретните нужди и степента на подготовка на страната и при необходимост ще бъдат актуализирани. От Бившата югославска република Македония се очаква да разработи план за работа по приоритетите на Партньорството за присъединяване, който включва график и специфични мерки. Партньорството предвижда също насоки за финансова помощ за страната.
      2.   ПРИНЦИПИ
      Процесът на стабилизиране и асоцииране продължава да бъде рамката за европейския курс на страните от Западните Балкани по пътя към тяхното бъдещо присъединяване. Приоритетите за Бившата югославска република Македония са свързани с нейния капацитет да изпълни критериите, формулирани от Европейския съвет в Копенхаген през 1993 г., и с условията, предвидени в процеса за стабилизиране и асоцииране, и най-вече с условията, определени от Съвета в неговите заключения от 29 април 1997 г. и 21—22 юни 1999 г., в Заключителната декларация от срещата на върха в Загреб от 24 ноември 2000 г. и в Програмата от Солун.
      3.   ПРИОРИТЕТИ
      Приоритетите, изброени в настоящото Партньорство за присъединяване, са подбрани въз основа на това, че е реалистично да се очаква от Бившата югославска република Македония да ги изпълни или да постигне съществен напредък по тях през следващите няколко години. Прави се разграничение между краткосрочни приоритети, които се очаква да бъдат изпълнени в рамките на една до две години, и средносрочни приоритети, които се очаква да бъдат изпълнени в рамките на три до четири години. Приоритетите се отнасят както до законодателството, така и до неговото прилагане.
      Предвид необходимостта да се определят приоритети следва да се отбележи, че пред Бившата югославска република Македония определено стоят и други задачи за изпълнение, които могат да се превърнат в приоритети в следващо партньорство, като се отчита и бъдещият напредък на страната.
      Сред краткосрочните приоритети бяха откроени ключовите приоритети, които са групирани в началото на списъка. Редът на изброяване на тези основни приоритети не отразява степента на тяхната значимост.
      3.1.   КРАТКОСРОЧНИ ПРИОРИТЕТИ
      Ключови приоритети

                  —

                  Гарантиране на правилното изпълнение на ангажиментите, поети със Споразумението за стабилизиране и асоцииране.

                  —

                  Насърчаване на конструктивен и широк диалог, особено в области, където е необходим консенсус между всички политически партии, в рамките на демократичните институции.

                  —

                  Осигуряване на ефективно прилагане на Закона за полицията.

                  —

                  Създаване на последователна документация по изпълнението на съдебната реформа и укрепване на независимия характер и цялостния капацитет на съдебната система. Провеждане на реформата в прокуратурата и назначаване на Съдебен съвет.

                  —

                  Създаване на последователна документация в прилагането на антикорупционното законодателство.

                  —

                  Гаранции за отсъствието на политическа намеса при набирането и професионалното развитие на държавните служители, по-нататъшно развитие на система за професионално развитие, основано на заслуги, както и пълно прилагане на Закона за държавните служители.

                  —

                  Намаляване на пречките пред създаването на работни места и приемане на мерки за овладяването на дълготрайната безработица и безработицата сред младите.

                  —

                  Подобряване на общия бизнес климат чрез по-нататъшно укрепване на правовата държава, укрепване на независимостта на регулаторните и контролните органи, ускоряване на съдебното производство и продължаване на регистрацията на правото на собственост.

            Политически критерии
      Демокрация и правова държава

                  —

                  Последователно прилагане на Охридското рамково споразумение с оглед, inter alia, подкрепа за изграждането на доверие между етносите.

            Парламент/избори

                  —

                  Гарантиране, че всички бъдещи избори се провеждат в съответствие с избирателния закон.

                  —

                  Вземане на незабавни решения по евентуални нарушения на избирателния процес и налагане на наказания за предотвратяване на бъдещи случаи.

                  —

                  Засилване капацитета на парламента, по-специално чрез увеличаване на неговите ресурси.

            Управление

                  —

                  Засилване на прозрачността и отчетността на местната администрация. Особено внимание е необходимо за засилване на вътрешния контрол и одита.

                  —

                  Постигане на задоволителна събираемост на местните данъци в цялата страна.

                  —

                  Развитие на капацитета на общините за управление на държавни земи.

                  —

                  Осигуряване на достатъчен брой и достатъчно компетентни служители в общините.

            Публична администрация

                  —

                  Въвеждане на система за професионално развитие, основано на заслуги, с оглед изграждането на отговорна, ефективна и професионална публична администрация на централно и местно ниво.

                  —

                  Гарантиране на ефективното прилагане на етичния кодекс на държавните служители.

                  —

                  Укрепване на административния капацитет, особено чрез развиване на капацитета за стратегическо планиране и формулиране на политики, както и чрез увеличаване на обучението и създаване на обща стратегия за обучение на държавни служители.

                  —

                  Ефикасно прилагане на мерките, приети да осигурят прозрачност в администрацията, особено по отношение на процеса за вземане на решения, и по-нататъшно поощряване на активното участие на гражданското общество.

                  —

                  Продължаване на изпълнението на реформите в правоприлагащите органи.

                  —

                  Гарантиране на достатъчен административен капацитет за ефективно планиране и управление на средствата по ИПП.

            Съдебна система

                  —

                  По-нататъшно развитие на началното и непрекъснатото обучение в Академията за съдии и прокурори.

                  —

                  Завършване на изграждането на нови съдебни структури и отпускане на достатъчно средства за пълноценното им и по-ефикасно функциониране.

                  —

                  Осигуряване на надлежно и пълно изпълнение на съдебните решения.

            Антикорупционна политика

                  —

                  Предприемане на съответни последващи действия в отговор на препоръките на Държавната комисия срещу корупцията и Държавната служба за одит.

                  —

                  Цялостно изпълнение на препоръките на Групата държави срещу корупцията (GRECO).

                  —

                  Укрепване на административния капацитет, необходим за прилагане на приетите правила относно финансирането на политически партии и избирателни кампании. Налагане на ефективни санкции в случай на нарушения.

                  —

                  Последващи мерки във връзка с прегледа на дискреционните права на някои публични длъжности.

                  —

                  Осигуряване на пълно прилагане на Закона за обществен достъп до информация.

                  —

                  По-нататъшно подобряване на координацията между институциите.

            Права на човека и защита на малцинствата

                  —

                  Пълно спазване на Европейската конвенция за защита на правата на човека, на препоръките на Комитета за предотвратяване на изтезанията, както и на Рамковата конвенция за защита на национални малцинства.

                  —

                  Пълно прилагане, включително с помощта на редовно обучение, на правилата относно етиката, вътрешния контрол, професионалните стандарти и стандартите в областта на правата на човека във всички правоприлагащи органи, в съдебната система и в администрацията на затворите.

                  —

                  Предоставяне на достатъчно средства за подобряване на условията в затворите.

                  —

                  Изграждане на ефикасни механизми за установяването, преследването и наказването на всички форми на дискриминация от държавни и недържавни органи срещу отделни лица и групи.

                  —

                  По-нататъшно засилване на закрилата на правата на жените и децата.

                  —

                  Актуализиране и прилагане на стратегията за равнопоставеност в представяне на немажоритарните общности посредством най-вече осигуряване на достатъчно ресурси и налагането на ефективни санкции при непостигане на целите.

                  —

                  Подкрепа за достъпа до образование, правосъдие и социални блага за членовете на малцинствени групи.

            Регионални въпроси и международни задължения

                  —

                  Продължаване на пълното сътрудничество с Международния наказателен трибунал за бивша Югославия (МНТБЮ) и, с оглед на евентуалното връщане на дела от МНТБЮ, изпълнение на всички необходими предварителни условия за осигуряване на справедлив процес.

                  —

                  Продължаване насърчаването на прехода от Пакта за стабилност към регионално изградена рамка за сътрудничество и ефективно прилагане на Централноевропейското споразумение за свободна търговия (ЦЕФТА).

                  —

                  Гарантиране на добросъседски отношения, по-специално чрез активизиране посредством конструктивен подход на усилията за договарянето на взаимно приемливо решение на спора за името с Гърция, в рамките на резолюции 817/93 и 845/93 на Съвета за сигурност на ООН, както и въздържане от действия, които могат да окажат негативно влияние върху добросъседските отношения.

                  —

                  Поощряване на сътрудничеството със съседни страни и гарантиране на неговото ефективно изпълнение, най-вече по отношение на трансграничното сътрудничество, борбата с организираната престъпност, трафика и контрабандата, сътрудничеството в областта на правосъдието, управлението на границите, обратното приемане и околната среда.

            Икономически критерии

                  —

                  Продължаване на регистрацията на земята и недвижимите имоти и укрепване на кадастъра с оглед по-голямата правна сигурност за икономическите оператори и по-доброто функциониране на механизмите на пазарната икономика.

                  —

                  Повишаване ефективността на обществените услуги, най-вече чрез предоставянето на допълнителни средства за обучение и за обновяване на наличната инфраструктура.

            Капацитет за поемане на задълженията, произтичащи от членството

            Глава 1: Свободно движение на стоки

                  —

                  Приемане и прилагане на хоризонтално рамково законодателство за доизграждане на необходимата инфраструктура и гарантиране на разделение на задачите между различните функции (регулиране, стандартизация, акредитация, метрология, оценка на съответствието и пазарен надзор) по процедурите за оценка на съответствието.

                  —

                  Изработване на цялостна стратегия с набелязани ключови цели за прилагане на достиженията на правото на Общността по отношение на съответните хоризонтални организации (стандартизация, акредитация, метрология и пазарен надзор) заедно с целеви срокове и ясно определена отговорност за въвеждане и ефективно прилагане на законодателни мерки и за повишаване на административния капацитет в отделните сектори.

                  —

                  Изработване на план за действие за съответствие с членове 28 и 30 от Договора за ЕО, който съдържа ключови цели за вътрешна проверка на националното законодателство и административни практики, за въвеждане на клаузи за взаимно признаване и за необходимите последващи изменения.

                  —

                  Ускоряване на приемането на европейските стандарти и активизиране на усилията за пълноправно членство в европейските организации по стандартизация.

            >Глава 3: Право на установяване и свобода на предоставяне на услуги

                  —

                  Премахване на оставащите бариери пред физическите и юридическите лица от ЕС за установяването и предоставянето на трансгранични услуги.

                  —

                  Въвеждане на разграничение в законодателството между предоставяне на услуги чрез постоянно образувание и предоставяне на услуги на временна основа.

            Глава 4: Свободно движение на капитали

                  —

                  По-нататъшно укрепване на рамката срещу прането на пари, по-специално като се повиши осведомеността сред докладващите институции и като надеждно се прилагат законите от страна на съответните институции. Засилване на капацитета и обмен на разузнавателна информация между институциите.

                  —

                  Постигане на напредък в премахването на оставащите ограничения пред движението на капитали.

            Глава 5: Обществени поръчки

                  —

                  Укрепване на Комитета по жалбите с цел създаването на ефикасна система за правна защита.

            Глава 6: Дружествено право

                  —

                  Развиване на ефикасни и независими системи за гарантиране на качеството и за обществен контрол на законово признатите одитори и одиторски дружества. Укрепване на административния капацитет в областта.

            Глава 7: Право на интелектуалната собственост

                  —

                  Изготвяне на национална стратегия и план за действие за изграждане на необходимия капацитет за прилагане и привеждане в действие на достиженията на правото на Общността във всяка област по тази глава, като се обърне особено внимание на нуждата от специализирано обучение за правоприлагащите органи, съдиите, прокурорите и митническите служители.

                  —

                  Провеждане на кампании за повишаване осведомеността на обществеността и подобряване на сътрудничеството между правоприлагащите органи и между всички заинтересовани страни.

            Глава 8: Политика на конкуренция

                  —

                  Постигане на надеждни резултати в прилагането на антитръстовото законодателство и съсредоточаване на усилията върху най-сериозните нарушения на конкурентното право.

                  —

                  Установяване на ефективен ex-ante контрол на държавните помощи.

                  —

                  Укрепване на административния капацитет на Комисията за защита на конкуренцията и предоставяне на достатъчен бюджет и персонал.

                  —

                  Пълно гарантиране, че конкурентното право се прилага по начин, който е прозрачен и не допуска дискриминация.

            Глава 9: Финансови услуги

                  —

                  Укрепване на законодателството и надзорната рамка и привеждане в действие на разпоредбите във финансовия сектор, особено в застрахователния сектор и пазара на ценни книжа.

                  —

                  Гаранции за начало на работата на независимия контролен орган в застрахователния сектор и за осигуряване на съответния персонал за този орган.

            Глава 10: Информационно общество и медии

                  —

                  Прекратяване на нарушаването на Споразумението за стабилизиране и асоцииране чрез предприемане на всички необходими мерки за изпълнение на задълженията за либерализация на сектора на електронните комуникации, включително приемане на цялото необходимо вторично законодателство и по-нататъшно укрепване на регулаторните органи.

                  —

                  Ефективно прилагане на мерки за защита на конкуренцията спрямо оператори със значително влияние върху пазара.

                  —

                  Укрепване независимостта и административния капацитет на регулаторните органи за електронни комуникации и медии.

                  —

                  Осигуряване на стабилен и устойчив източник за финансиране на обществените радио и телевизия и Съвета по радио и телевизия.

            Глава 11: Селско стопанство и развитие на селските райони

                  —

                  Ускоряване на регистрацията на земеделска земя в кадастъра на недвижимите имоти.

                  —

                  Осигуряване на събирането и обработката на достоверни и надеждни данни за селското стопанство.

                  —

                  Продължаване на подготовката за създаване на ефикасни и финансово надеждни разплащателни органи за управление и контрол на земеделските фондове в съответствие с изискванията на ЕС и международните одитни стандарти.

            Глава 12: Безопасност на храните, ветеринарна и фитосанитарна политика

                  —

                  По-нататъшно привеждане на законодателството в съответствие с достиженията на правото на Общността в областта на ветеринарния и фитосанитарния контрол, като вниманието се съсредоточи върху рамково законодателство, съвместимо с достиженията на общностното право.

                  —

                  По-нататъшно укрепване на капацитета на ветеринарните служби както на централно, така и на местно ниво с цел въвеждане на система за контрол, съвместима със стандартите на ЕС, особено за контролиране на вноса.

                  —

                  Гарантиране на работеща система за идентификация на едрия рогат добитък и за регистриране на движението му; стартиране на система за идентификация и регистриране на движението на свине, овце и кози.

                  —

                  По-нататъшно привеждане в съответствие на системите за контрол върху болестите при животните и здравето на животните със законодателните и институционалните изисквания на ЕС; планове за действие при извънредни ситуации, свързани със задължителни за обявяване болести.

                  —

                  Оценка на това доколко предприятията в селското стопанство и хранително-вкусовата промишленост отговарят на изискванията на ЕС, която ще послужи като основа за бъдещ план за обновяване на тези предприятия.

            Глава 14: Транспортна политика

                  —

                  По-нататъшно изпълнение на Меморандума за разбирателство относно развитието на основна регионална транспортна мрежа на Югоизточна Европа и задълбочаване на сътрудничеството с Обсерваторията за транспорта на Югоизточна Европа.

                  —

                  По-нататъшно привеждане в съответствие с достиженията на правото на Общността в областта на автомобилния транспорт, особено по отношение на транспорта на опасни товари, достъпа до пазара, социалните условия, прилагането на дигиталния тахограф и подобряването на безопасността по пътищата.

                  —

                  В железопътния сектор — създаване на регулаторен орган, независим от управата на инфраструктурата и от железопътните предприятия; създаване на орган по безопасността, отговорен за издаването на удостоверения за безопасност, и привеждане на законодателството в съответствие с правилата на ЕС в областта на железопътния транспорт на опасни товари; осигуряване на финансова стабилност чрез компенсации за задължението за предоставяне на обществени пътнотранспортни услуги и чрез намаляване на дълговете.

                  —

                  Изпълнение на ангажиментите, поети от Македония в първата преходна фаза на Споразумението за Обща европейска въздухоплавателна зона, включително прилагането на съответното законодателство в областта на въздухоплаването.

                  —

                  Укрепване на административния капацитет на органа по гражданско въздухоплаване.

            Глава 15: Енергетика

                  —

                  Продължаване на процеса на привеждане в съответствие на законодателството в областта на вътрешния пазар на електричество и газ, енергийната ефективност и възобновяемите енергийни източници с достиженията на правото на Общността с цел постепенно отваряне на енергийния пазар за конкуренция.

                  —

                  По-нататъшно укрепване на независимостта на Регулаторната комисия по енергетика.

                  —

                  Изпълнение на задълженията, произтичащи от Договора за енергийната общност, във връзка с пълното прилагане на достиженията на правото на Общността по отношение на вътрешния пазар на газ и електричество и трансграничния обмен на електричество.

                  —

                  Повишаване на административния капацитет във всички сектори на енергетиката, включително и капацитета на Агенцията по енергетика, в областта на енергийната ефективност и възобновяемите източници на енергия.

                  —

                  Изграждане на подходящо хранилище за радиоактивни материали.

                  —

                  Осигуряване на добро и независимо функциониране на Дирекцията за радиационна безопасност.

            Глава 16: Данъчно облагане

                  —

                  Увеличаване на административния капацитет за прилагане на данъчното законодателство и за борба срещу укриването на данъчни задължения.

                  —

                  Предприемане на спешни структурни мерки за реформиране на политиката на контрол и подобряване на капацитета за упражняване на контрол.

                  —

                  Разработване на стратегия за одит и подходящи ИТ системи.

                  —

                  Поемане на ангажимент за изпълнение на принципите на Кодекса за поведение при данъчно облагане на предприятията, като се гарантира, че новите данъчни мерки са съобразени с тези принципи.

            Глава 18: Статистика

                  —

                  Укрепване на капацитета на Държавната статистическа служба, за да се осигури навременно провеждане на следващото преброяване на населението и да се създадат условия за непрекъснато развитие на националните счетоводни отчети и статистическите данни, свързани с тях. По-специално попълване на липсващите елементи в събирането и обработката на статистически данни в съответствие със стандартите и методологията на ЕС за селското стопанство и предприятията и увеличение на обема данни, докладвани пред Евростат.

                  —

                  Завършване процеса на създаване на статистически регистри на предприятията и фермите, включително и рутинни процедури, гарантиращи, че в регистрите са съдържа актуализирана информация.

            Глава 19: Заетост и социална политика

                  —

                  Продължаване процеса на транспониране на достиженията на правото на Общността и укрепване на съответните административни и прилагащи структури, включително Инспектората по труда.

                  —

                  Подсигуряване на административен капацитет за прилагане на политиките по социално включване и социална закрила.

                  —

                  Осигуряване на функциониращ и представителен социален диалог.

                  —

                  Полагане на по-нататъшни усилия за подобряване положението на хората с увреждания.

            Глава 20: Промишлена политика и политика за предприятията

                  —

                  Създаване и прилагане на стратегия за промишлеността, благоприятстваща икономическия растеж и иновациите.

                  —

                  Въвеждане на редовна оценка на въздействието на нови нормативни актове за предприятията.

                  —

                  Увеличение на средствата, заделени за отдела за малки и средни предприятия (МСП) и Агенцията за МСП, и прилагане на стратегията и плана за действие за МСП и на Европейската харта за малки предприятия.

                  —

                  Продължаване на работата по опростяване на нормативната уредба, „регулаторната гилотина“ и намаляване на бюрократичните пречки пред стопанската дейност; въвеждане на оценка на въздействието на нормативната уредба.

            Глава 22: Регионална политика и координация на структурните инструменти

                  —

                  Подкрепа за създаването на институционални структури и укрепване на административния капацитет в областите на планирането, подготовката на проекти, мониторинга, оценката и финансовото управление и контрол, особено на ниво ресорни министерства, за изпълнение на предприсъединителните програми на ЕС като подготовка за изпълнение на политиката на Общността за икономическо и социално единство.

                  —

                  Завършване на националната стратегия за регионално развитие.

            Глава 23: Съдебна система и основни права

                  —

                  Прилагане на националния закон за защита на личните данни. Подписване и ратифициране на допълнителния протокол към Конвенцията на Съвета на Европа за защита на лицата във връзка с автоматичната обработка на лични данни по отношение на контролните органи и трансграничния поток от данни.

                  —

                     За други приоритети вж. частта за политическите критерии.

            Глава 24: Правосъдие, свобода и сигурност

                  —

                  Продължаване на изпълнението на плана за действие за интегрирано управление на границите, разработване на основните бази данни за управление на границите и осигуряване на тяхната свързаност, обновяване на техническото оборудване за анализ на документи и наблюдение на границите, въвеждане на висококачествени пътнически и идентификационни документи и предоставяне на по-нататъшно обучение за персонала.

                  —

                  Предоставяне на достатъчно средства и обучение за провеждане на реформата в полицията, засилване на координацията и сътрудничеството както между полицейските органи, така и между полицията и други правоприлагащи органи и задълбочаване на сътрудничеството между криминалната полиция и прокуратурата.

                  —

                  Разработване и прилагане на цялостна стратегия за човешките ресурси и обучението в полицията и обновяване на оборудването.

                  —

                  По-нататъшно активизиране на борбата срещу организираната престъпност, особено чрез по-доброто използване на специалните разузнавателни средства; своевременно издаване и изпълнение на международни заповеди за арест (включително за компютърни престъпления, като се обърне специално внимание на детската порнография); създаване на интегрирана система за разузнаване за междуведомствена употреба в борбата срещу организираната престъпност, включително трафика на хора, оръжия и наркотици.

                  —

                  Засилване на усилията за изпълнение на националния план за действие за борба срещу трафика на хора и на капацитета за разследване на компютърните престъпления.

                  —

                  Прилагане на Споразумението за обратно приемане между Европейската общност и Бившата югославска република Македония и договаряне на споразумения за обратно приемане със страните на произход на транзитно преминаващи мигранти.

                  —

                  Засилване на процеса по въвеждане на правни инструменти, гарантиращи правата на лица, нуждаещи се от (международна) защита.

                  —

                  Привеждане в съответствие на законите за убежище и за чужденците със съответните достижения на правото на Общността.

            Глава 25: Образование и научни изследвания

                  —

                  Укрепване на капацитета за научни изследвания и технологично развитие с цел да се осигури успешно участие в рамковите програми на Общността.

                  —

                  Започване на работата по създаването на интегрирана политика за научните изследвания и предприемане на действия за интеграцията в Европейското изследователско пространство.

            Глава 26: Образование и култура

                  —

                  Завършване на законодателната и административната рамка за управление на програмите „Обучение през целия живот“ и „Младежта в действие“ и укрепване на изпълнителните органи.

            Глава 27: Околна среда

                  —

                  Продължаване на законодателното привеждане в съответствие с достиженията на правото на Общността, особено в области като качество на въздуха, управление на отпадъците и качеството на водата; значително по-добро прилагане на законодателството и мониторинга върху околната среда.

                  —

                  Укрепване на Инспектората по околната среда и други изпълнителни органи, постигане на надеждни резултати по действително прилагане на законодателството; ефективно прилагане на глоби и други възпиращи санкции.

                  —

                  Укрепване на административния капацитет на национално и местно равнище и подобряване на координацията между административните органи, отговорни за въпросите, свързани с околната среда.

                  —

                  Изготвяне на стратегически планове, включително финансови стратегии, и подготовка на национална стратегия и план за управление на отпадъците.

                  —

                  Разработване на стратегия за инвестиции в околната среда, основана на оценка на разходите за привеждане в съответствие.

                  —

                  Интегриране на изискванията за защита на околната среда в други секторни политики, по-конкретно чрез разработване на оценки за въздействието върху околната среда.

                  —

                  Увеличаване на инвестициите в инфраструктурата на околната среда с особено внимание към събирането и обработката на отпадни води, снабдяването с питейна вода, овладяване на замърсяването на въздуха и управлението на отпадъците.

            Глава 29: Митнически съюз

                  —

                  Увеличаване на административния капацитет за прилагане на митническото законодателство и за борба срещу трансграничната престъпност.

                  —

                  По-нататъшно привеждане в съответствие на законодателството и процедурите с достиженията на правото на Общността, по-специално в областта на транзита и разпределението на тарифни квоти.

                  —

                  Привеждане в съответствие на Закона за зоните на технологично/промишлено развитие с достиженията на правото на Общността.

            Глава 31: Външна политика, политика на сигурност и отбрана

                  —

                  Прилагане на законодателството за изпълнение на общата позиция в областта на международните ограничителни мерки.

            Глава 32: Финансов контрол

                  —

                  Преразглеждане на документа за политиката по отношение на вътрешния контрол на публичните финанси (ВКПФ) и съществуващите закони за ВКПФ и вътрешния одит с цел да се постигне съгласуваност и цялостност в политиката и законодателството по ВКПФ; обновяване на плана за действие за изпълнение на средносрочните приоритети, свързани с ВКПФ.

                  —

                  Завършване на процеса по създаване на вътрешни отдели за одит в централните държавни институции; създаване, при необходимост, на подобни звена на общинско ниво и осигуряване на достатъчен персонал, обучение и оборудване.

                  —

                  Разработване на ефективни системи за управление, мониторинг, контрол и одит, необходими за децентрализираното изпълнение по предприсъединителните инструменти на ЕС.

            3.2.   СРЕДНОСРОЧНИ ПРИОРИТЕТИ
      Политически критерии
      Демокрация и правова държава
      Управление

                  —

                  Завършване на процеса по децентрализация.

            Публична администрация

                  —

                  По-нататъшно развиване на капацитета на администрацията за прилагане на Споразумението за стабилизиране и асоцииране.

            Политика на борба с корупцията

                  —

                  Приключване изпълнението на стратегията за борба с корупцията.

                  —

                  Привеждане в действие на законодателството за предотвратяването на конфликт на интереси в съответствие с международните стандарти.

            Права на човека и защита на малцинствата

                  —

                  По-нататъшно насърчаване на спазването на правата на човека от правоприлагащите органи, местата за предварително задържане и затворите.

                  —

                  По-нататъшно прилагане на стратегията за равнопоставеност в представянето на немажоритарните общности.

            Регионални въпроси и международни задължения

                  —

                  Насърчаване на регионалния диалог, стабилността, добросъседските отношения и сътрудничеството.

            Икономически критерии

                  —

                  С оглед поетите от страната ангажименти за либерализиране чрез премахване на съществуващите нарушения на пазарните принципи, предизвикани от цени, които не покриват разходите, и чрез укрепване на регулаторните институции и материалната инфраструктура, да активизира усилията за гарантиране на стабилността на пазара за електричество.

                  —

                  Повишаване качеството на публичните разходи чрез укрепване на капацитета на публичния сектор за средносрочно планиране и чрез по-добро изпълнение на бюджета. По-нататъшно подобрение на качеството на образованието чрез предоставяне на последващо финансиране за инфраструктура и персонал, необходими за цялостното прилагане на извършените наскоро реформи в сектора на образованието.

                  —

                  По-нататъшно подобрение във функционирането на трудовия пазар и намаляване на безработицата, особено чрез предприемане на допълнителни мерки за овладяване на безработицата сред младите и дълготрайната безработица и чрез модернизиране на системите за социална сигурност и образование.

                  —

                  Продължаване на усилията за интегриране на сивата икономика в официалната икономика.

                  —

                  Осъвременяване на инфраструктурата на страната, особено в енергетиката и транспорта, с оглед цялостното укрепване на конкурентоспособността на икономиката.

            Капацитет за поемане на задълженията, произтичащи от членството

            Глава 1: Свободно движение на стоки

                  —

                  Създаване на структура за надзор на пазара в съответствие с достиженията на правото на Общността.

            Глава 3: Право на установяване и свобода на предоставяне на услуги

                  —

                  Привеждане в съответствие на законодателството с достиженията на правото на ЕС в областта на взаимното признаване на професионалните квалификации, включително разпоредбите за професионално обучение, и развитие на необходимите административни структури.

                  —

                  Привеждане в съответствие на законодателството с достиженията на правото на Общността в областта на пощенските услуги, включително чрез създаването на независим национален регулаторен орган.

            Глава 5: Обществени поръчки

                  —

                  Постигане на целта за изцяло функциониращи структури за обществени поръчки, гарантиращи, че процедурите по възлагане на обществени поръчки се провеждат в пълно съответствие със стандартите на ЕО. Развитие на електронна система за обществени поръчки.

            Глава 7: Право на интелектуалната собственост

                  —

                  Изграждане на необходимия капацитет за въвеждане и прилагане на достиженията на правото на Общността във всяка област, застъпена в настоящата глава, и постигане на задоволителни резултати при разследването, преследването и разглеждането в съда на случаи на пиратство и подправяне.

            Глава 8: Политика на конкуренция

                  —

                  По-нататъшно привеждане в съответствие на законодателството с достиженията на правото на Общността в областта на държавните помощи и антитръстовите закони на ЕС.

                  —

                  Още по-добри резултати в прилагането на антитръстовите закони и законите за контрол на държавните помощи.

                  —

                  Повишаване на осведомеността сред държавните институции, стопанските субекти и широката общественост.

            Глава 9: Финансови услуги

                  —

                  Установяване на надеждна документация по прилагането на мерките срещу шофирането без задължителна застраховка.

                  —

                  По-нататъшно сближаване на законодателството с това на ЕС в областта на финансовите услуги.

            Глава 11: Селско стопанство и развитие на селските райони

                  —

                  Обновяване на капацитета на администрацията в селското стопанство и завършване на подготовката за въвеждане и практическо прилагане на управленските механизми на Общата селскостопанска политика, по-конкретно на интегрираната система за администриране и контрол (ИСАК), и осигуряването на функционираща система за идентификация на земеделските парцели (СИЗП).

            Глава 12: Безопасност на храните, ветеринарна и фитосанитарна политика

                  —

                  По-нататъшно привеждане в съответствие на законодателството с достиженията на правото на Общността по отношение на трансмисивните спонгиформни енцефалопатии (ТСЕ) и вторичните животински продукти, приложение и контрол върху практическо изпълнение на законодателството и създаване на необходимата система за събиране и обработка.

                  —

                  Създаване на фитосанитарен орган, разполагащ с достатъчно персонал. По-нататъшно привеждане в съответствие законодателството по фитосанитарните въпроси с достиженията на правото на Общността.

                  —

                  Приемане на план за обновяване на предприятията в селското стопанство и хранително-вкусовата промишленост и започване на изпълнението му.

                  —

                  Укрепване на капацитета на лабораториите по безопасност на храните, ветеринарен и фитосанитарен контрол.

            Глава 14: Транспортна политика

                  —

                  По-нататъшна работа за пълното привеждане в съответствие на законодателството с достиженията на правото на Общността в областта на автомобилния транспорт (включително прилагането на дигиталния тахограф), продължаване на сближаването на законодателството в областта на железопътния транспорт (първи и втори пакет мерки за железопътния транспорт и оперативната съвместимост), постигане на пълна хармонизация със законодателството в областта на въздухоплаването и осигуряването на строго прилагане на съответстващото законодателство.

                  —

                  Изпълнение на ангажиментите, поети по втората преходна фаза на Споразумението за общото европейско авиационно пространство.

            Глава 15: Енергетика

                  —

                  Продължаване на усилията за гарантиране на достатъчно снабдяване с енергия и за разработване и прилагане на енергийна политика, която е в съответствие със задълженията по Договора за енергийна общност.

            Глава 17: Икономическа и парична политика

                  —

                  Хармонизиране на правната рамка, за да се осигури пълната независимост на централната банка.

            Глава 18: Статистика

                  —

                  По-нататъшно развитие на всички области на статистиката, постигане на пълна хармонизация в ключови области по отношение на честотата, обхвата, класификацията, навременността и качеството, както и въвеждане на единна система за управление и продукция.

                  —

                  Създаване на добре координирана национална статистическа система.

            Глава 19: Заетост и социални политики

                  —

                  Развитие на постоянен механизъм за социален диалог.

                  —

                  Развитие на дългосрочни политики за социално включване и подобряване на достъпа до трудовия пазар на уязвимите групи.

                  —

                  По-нататъшно укрепване на политиките за социална закрила.

                  —

                  Развитие на механизми за мониторинг на положението на лицата с увреждания.

            Глава 20: Промишлена политика и политика за предприятията

                  —

                  По-нататъшно развитие на механизмите за подкрепа на МСП и подобряване на достъпа на МСП до финансови услуги. Формулиране и прилагане на стратегия за промишлеността, водеща до икономически растеж и иновации.

                  —

                  Финализиране и прилагане на стратегия за рационализиране на обучението по въпроси на предприемачеството въз основа на успешни пилотни проекти, подкрепяни от външни донори.

            Глава 22: Регионална политика и координация на структурните инструменти

                  —

                  Укрепване на административния капацитет на централно ниво и неговото развитие на регионално и местно ниво. Осигуряване на ясно разпределение на отговорностите и увеличаване на капацитета за координация между определените изпълнителни органи/структури, включително местните власти.

            Глава 24: Правосъдие, свобода и сигурност

                  —

                  Привеждане на законодателството в съответствие с достиженията на правото на Общността в областта на убежището и имиграцията.

            Глава 25: Наука и научни изследвания

                  —

                  Прилагане на интегрирана политика в областта на научните изследвания.

            Глава 26: Образование и култура

                  —

                  Полагане на по-нататъшни усилия за подобряване качеството на образованието, включително на основното образование, и за създаване на модерна система за професионално образование и обучение и висше образование, свързано с трудовия пазар и икономическите нужди; насърчаване на регионалното сътрудничество в областта на висшето образование.

            Глава 27: Околна среда

                  —

                  По-нататъшно интегриране на изискванията за защита на околната среда в други секторни политики, по-конкретно чрез развитие на оценките за въздействието върху околната среда.

                  —

                  По-нататъшно увеличаване на инвестициите в инфраструктурата на околната среда с особено внимание към събирането и обработката на отпадни води, снабдяването с питейна вода, овладяването на замърсяването на въздуха и управлението на отпадъците.

            Глава 28: Защита на потребителите и здравеопазване

                  —

                  Приключване на привеждането в съответствие на законодателството с достиженията на правото на Общността в областта на защитата на потребителите; укрепване на административния капацитет, необходим за ефективен пазарен надзор.

                  —

                  По-нататъшно привеждане в съответствие на законодателството с достиженията на правото на Общността в областта на общественото здравеопазване, и по-конкретно относно тютюнопушенето, кръвта, тъканите и клетките и заразните болести. Укрепване на институционалния, административния и финансовия капацитет в областта на общественото здравеопазване.

                  —

                  В областта на психичното здраве — развитие на обществени услуги по места като алтернатива на лечението в здравни заведения; отпускане на достатъчно финансови средства за грижи, свързани с психичното здраве.

            Глава 31: Външна политика, политика на сигурност и отбрана

                  —

                  Привеждане на споразумението със САЩ относно условията за предаване на лица на Международния наказателен съд в съответствие с ръководните принципи на ЕС, приети от Европейския съвет през септември 2002 г.

            Глава 32: Финансов контрол

                  —

                  Под ръководството на Министерството на финансите, по-нататъшно развитие и прилагане на модела на ЕС за вътрешния контрол на публичните финанси (ВКПФ) (децентрализирана управленска отчетност и функционално независим вътрешен одит) чрез съгласувано законодателство и достатъчен институционален капацитет.

                  —

                  Укрепване на оперативния капацитет и функционалната, както и финансовата независимост на Службата за държавен одит.

                  —

                  Прилагане на процедури и административен капацитет за осигуряване на ефикасна защита на финансовите интереси на ЕС.

            4.   ПЛАНИРАНЕ
      Подпомагането от Общността в рамките на процеса за стабилизиране и асоцииране на държавите от Западните Балкани ще се предоставя съгласно съществуващите финансови инструменти, по-специално Регламент (ЕО) № 1085/2006 (ИПП), а за програмите, приети преди 2007 г., съгласно Регламент (ЕО) № 2666/2000 на Съвета (регламента CARDS) (1). Финансовите споразумения служат за правно основание за изпълнението на конкретните програми. Поради това настоящото решение няма да има финансови последици. Бившата югославска република Македония може да получи достъп до финансиране по линия на многостранни и хоризонтални програми.
      5.   УСЛОВНОСТ
      Подпомагането за държавите от Западните Балкани зависи от напредъка в изпълнението на критериите от Копенхаген, изпълнението на изискванията на Споразумението за стабилизиране и асоцииране и на конкретните приоритети по настоящото Партньорство за присъединяване. Ако тези условия не бъдат спазени, Съветът може да предприеме съответните мерки съгласно член 21 от Регламент (ЕО) № 1085/2006 или за програми, приети преди 2007 г., съгласно член 5 от Регламент (ЕО) № 2666/2000. Помощта от Общността е подчинена също така на условията, определени от Съвета в неговите заключения от 29 април 1997 г., по-специално по отношение на ангажимента на бенефициерите да извършат демократични, икономически и институционални реформи. В отделните годишни програми са включени и специфични условия. Решенията за финансиране ще бъдат последвани от подписването на споразумение за финансиране с Бившата югославска република Македония.
      6.   МОНИТОРИНГ
      Прегледът на изпълнението на Партньорството за присъединяване ще се извършва посредством механизмите, установени в рамките на Процеса за стабилизиране и асоцииране, а именно чрез годишни доклади, представяни от Комисията.

         (1)  ОВ L 306, 7.12.2000 г., стр. 1. Регламент, последно изменен с Регламент (ЕО) № 2112/2005 (ОВ L 344, 27.12.2005 г., стр. 23).


title: Решение 2013/43/ОВППС на Съвета от 22 януари 2013 година относно продължаване на дейностите на Съюза, в рамките на Европейската стратегия за сигурност, в подкрепа на преговорите по Договора за търговията с оръжие

text:
               23.1.2013

               BG

               Официален вестник на Европейския съюз

               L 20/53

      РЕШЕНИЕ 2013/43/ОВППС НА СЪВЕТА

   от 22 януари 2013 година
   относно продължаване на дейностите на Съюза, в рамките на Европейската стратегия за сигурност, в подкрепа на преговорите по Договора за търговията с оръжие
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като има предвид, че:

               (1)

               На 12 декември 2003 г. Европейският съвет прие Европейска стратегия за сигурност, в която се призовава за установяване на международен ред, основан на ефективен многостранен подход. Европейската стратегия за сигурност приема Устава на Организацията на обединените нации (ООН) за основополагаща рамка на международните отношения. Укрепването на ООН, осигуряването на възможност тя да изпълнява задълженията си и да действа ефективно е приоритет на Съюза.

               (2)

               На 6 декември 2006 г. Общото събрание на ООН прие Резолюция 61/89, озаглавена „Към договор за търговията с оръжие: установяване на общи международни стандарти за внос, износ и трансфер на конвенционално оръжие“, с която беше поискано становището на държавите — членки на ООН, във връзка с евентуален договор и беше създадена група от правителствени експерти (ГПЕ), която да продължи да обсъжда тази идея, като по този начин беше поставено началото на процес под егидата на ООН за договор за търговията с оръжие (наричан по-долу „процесът за ДТО“).

               (3)

               На 2 декември 2009 г. Общото събрание на ООН прие Резолюция 64/48, озаглавена „Договор за търговията с оръжие“, с която беше взето решение за свикване на конференция на ООН за Договора за търговия с оръжие през 2012 г., за да се изготви правнообвързващ инструмент относно възможно най-високите общи международни стандарти за трансфери на конвенционално оръжие.

               (4)

               В заключенията си от 11 декември 2006 г., 10 декември 2007 г., 12 юли 2010 г. и 25 юни 2012 г. Съветът приветства различните етапи на процеса за ДТО и изрази изключително силния си ангажимент за успешно договаряне на нов правнообвързващ международен инструмент, с който следва да бъдат установени възможно най-високи общи международни стандарти за регулиране на законната търговия с конвенционално оръжие и който следва да е от значение за всички държави — членки на ООН, и следователно да бъде всеобщ.

               (5)

               За да насърчи участието в процеса за ДТО и да увеличи неговото значение, на 19 януари 2009 г. Съветът прие Решение 2009/42/ОВППС за подкрепа на дейностите на ЕС в трети държави за насърчаване на процеса, водещ към създаване на договор за търговията с оръжие, в рамките на Европейската стратегия за сигурност (1), а на 14 юни 2010 г. — Решение 2010/336/ОВППС относно дейностите на ЕС, в рамките на Европейската стратегия за сигурност, в подкрепа на договора за търговията с оръжие (2), в които се предвижда организирането на поредица от регионални семинари в световен мащаб. Целта на тези информационни прояви е да се подпомогне подготвителният процес преди конференцията на ООН за Договора за търговията с оръжие през 2012 г. чрез разширяване на обсъжданията и отправяне на конкретни препоръки, както и да се окаже подкрепа на държавите — членки на ООН, в развиването и подобряването на експертния капацитет за въвеждане на ефективен контрол върху трансфера на оръжие след влизането в сила на договора.

               (6)

               Конференцията на ООН за Договора за търговията с оръжие беше свикана от 2 до 27 юли 2012 г. в седалището на ООН в Ню Йорк, за да изготви правнообвързващ инструмент относно възможно най-високите общи международни стандарти за трансфер на конвенционално оръжие. Конференцията не успя да постигне съгласие по заключителен документ в рамките на предвидения срок. Въпреки това по време на преговорите беше постигнат съществен напредък, който е отразен в проекта за текст на договора, представен от председателя на конференцията на 26 юли 2012 г.

               (7)

               На 7 ноември 2012 г. Първият комитет на Общото събрание на ООН прие проекторезолюция, озаглавена „Договор за търговията с оръжие“, с която беше решено от 18 до 28 март 2013 г. в Ню Йорк да бъде свикана заключителна конференция на ООН за Договора за търговията с оръжие, за която ще се прилагат процедурните правила, приети за конференцията през юли 2012 г., за изготвяне на окончателен договор за търговията с оръжие въз основа на проекта за текст на договора, представен от председателя на предишната конференция на ООН на 26 юли 2012 г.

               (8)

               Предвид резултатите от конференцията на ООН от юли 2012 г. дейностите, установени с Решение 2009/42/ОВППС и Решение 2010/336/ОВППС, и необходимостта да се подпомогне успешното приключване на преговорите, Съюзът следва да продължи да подкрепя процеса за ДТО, за да се гарантира, че той ще доведе до своевременното приемане на ефективен и приложим правнообвързващ договор. Продължаването на дейностите на Съюза в подкрепа на процеса за ДТО следва да допринесе за успешното приключване на преговорите на конференцията на ООН от 18 до 28 март 2013 г. и да насърчи усилията за прилагане в трети държави, които ще трябва да спазват бъдещия договор за търговията с оръжие,

         ПРИЕ НАСТОЯЩОТО РЕШЕНИЕ:
   Член 1
   1.   С цел подкрепа на договора за търговията с оръжие (наричан по-долу „ДТО“) Съюзът предприема дейности със следните цели:

               —

               подкрепа за успешното приключване на преговорите в ООН по ДТО;

               —

               подкрепа за държавите — членки на ООН, в развиването и подобряването на националния и регионалния експертен опит за въвеждане на ефективен контрол върху трансфера на оръжия, за да се гарантира, че бъдещият ДТО, когато влезе в сила, ще бъде възможно най-ефективен.

         2.   За постигане на целите по параграф 1 Съюзът предприема следните проектни дейности:

               —

               организиране на два семинара за правителствени експерти, които имат за цел да улеснят приключването на преговорите и бъдещото прилагане на ДТО.

         В приложението се съдържа подробно описание на посочената в настоящия параграф проектна дейност.
   Член 2
   1.   Върховният представител на Съюза по въпросите на външните работи и политиката на сигурност (наричан по-долу „върховният представител“) отговаря за изпълнението на настоящото решение.
   2.   Техническото изпълнение на проектната дейност по член 1, параграф 2 се осигурява от Консорциума на ЕС по неразпространението (наричан по-долу „Консорциумът“).
   3.   Консорциумът изпълнява тази функция под ръководството на върховния представител. За тази цел върховният представител сключва необходимите договорености с Консорциума.
   Член 3
   1.   Референтната сума за изпълнението на проектната дейност по член 1, параграф 2 е в размер на 160 800 EUR.
   2.   Разходите, финансирани чрез посочената в параграф 1 сума, се управляват в съответствие с процедурите и правилата, приложими към бюджета на Съюза.
   3.   Комисията упражнява надзор върху правилното управление на разходите, посочени в параграф 1. За тази цел Комисията сключва споразумение за финансиране с Консорциума. В споразумението се предвижда Консорциумът да осигури публичност на участието на Съюза, която е съобразена с неговия размер.
   4.   Комисията се стреми да сключи посоченото в параграф 3 споразумение за финансиране във възможно най-кратък срок след влизането в сила на настоящото решение. Тя информира Съвета за всякакви трудности, възникнали по време на този процес, и за датата на сключване на споразумението за финансиране.
   Член 4
   1.   Върховният представител докладва на Съвета за изпълнението на настоящото решение въз основа на редовни доклади след организацията на всеки семинар. Докладите ще се изготвят от Консорциума и представляват основата за оценката, извършвана от Съвета.
   2.   Комисията предоставя информация по финансовите аспекти на изпълнението на проектната дейност по член 1, параграф 2.
   Член 5
   Настоящото решение влиза в сила в деня на приемането му.
   Неговият срок на действие изтича 24 месеца след датата на сключване на споразумението за финансиране по член 3, параграф 3 или шест месеца след датата на приемането му, ако в рамките на този срок няма сключено споразумение за финансиране.

      Съставено в Брюксел на 22 януари 2013 година.

            За Съвета

            Председател

         M. NOONAN

      (1)  ОВ L 17, 22.1.2009 г., стр. 39.

      (2)  ОВ L 152, 18.6.2010 г., стр. 14.

      ПРИЛОЖЕНИЕ

         ПРОЕКТНА ДЕЙНОСТИ ПО ЧЛЕН 1, ПАРАГРАФ 2

      1.   Цел

      Общата цел на настоящото решение е да се окаже подкрепа за успешното приключване на преговорите в ООН по Договор за търговията с оръжие (ДТО) и да се подкрепят държавите — членки на ООН, в подготовката за постигане на пълно прилагане на ДТО, когато той влезе в сила.
      2.   Описание на проектната дейност

      2.1.   Цели

      Проектната дейност ще подпомага усилията на Съюза, целящи да се окаже подкрепа за окончателното приключване на преговорите по ДТО, който ще „установи възможно най-високи общи международни стандарти за регулиране на законната търговия с конвенционално оръжие“ и в резултат на това ще „направи търговията с оръжие по-отговорна и прозрачна, като по този начин допринесе за укрепване на мира и сигурността, регионалната стабилност и устойчивото социално и икономическо развитие“. По-специално проектната дейност ще:

                  —

                  допринесе за изготвяне на надежден и ясен ДТО въз основа на проекта за текст на договора от 26 юли 2012 г.;

                  —

                  продължи усилията на Съюза за насърчаване на трети държави да оказват подкрепа при изготвянето и прилагането на правнообвързващ ДТО, с който да се установят общи международни стандарти за търговията с конвенционално оръжие в целия свят;

                  —

                  насърчи усилията на Съюза за засилване на контрола върху трансфера на оръжия в трети държави; и

                  —

                  подкрепи усилията на национално равнище на трети държави за постигане на пълно прилагане на ДТО, когато той влезе в сила.

            2.2.   Резултати

      С изпълнението на проекта ще се постигнат следните резултати:

                  —

                  форум за група от възлови правителствени участници, който да съдейства на държавите — членки на ООН, да се подготвят за конференцията на ООН за ДТО, която ще бъде свикана през март 2013 г., както и да съдейства на държавите да се подготвят за ранното влизане в сила и пълното прилагане на ДТО. Този форум ще разгледа и начините, по които съществуващите дейности в областта на международната помощ за укрепване на контрола над износа на оръжие могат да бъдат координирани и да постигнат най-добри резултати;

                  —

                  доклад от 20 страници, достъпен за обществеността. В него ще се посочи как да се надгражда над съществуващите на равнището на Съюза и на международно равнище дейности за информиране и подпомагане в подкрепа на усилията на трети държави да въведат системи за контрол върху трансфера на оръжия, с които да се изпълняват задълженията по ДТО.

            2.3.   Описание на дейностите

      За постигане на посочените в точка 2.1 цели проектът ще включва три дейности: два семинара и доклад.
      2.3.1.   Семинари за представители на правителства

      В проекта ще се предвиди организирането на два двудневни семинара с настаняване на място за 30—40 правителствени експерти. Мястото и датата на всеки от двата семинара ще се определят в консултации с върховния представител и съответната работна група на Съвета.
      а)   Структура на семинарите
      В двата семинара ще се предвиди обсъждане на редица въпроси, включително:

                  —

                  начини за постигане на успешно приключване на преговорите по ДТО на конференцията на ООН през март 2013 г. въз основа на проекта за текст на договора от 26 юли 2012 г.;

                  —

                  средствата за осигуряване на възможно най-ранното влизане в сила на ДТО;

                  —

                  най-добрите практики от националното, регионалното и международното подпомагане, които да спомогнат за влизането в сила и пълното прилагане на ДТО;

                  —

                  правни, технически, материални и финансови елементи, нужни за осигуряване на развитието на националните системи, необходими за изпълнение на задълженията по ДТО.

            Преди всеки от семинарите ще се изготвя кратък документ за размисъл, в който ще се посочват ключовите въпроси за обсъждане. След приключването на всеки семинар ще се изготвя обобщение, което ще се предава на върховния представител и на съответните работни групи на Съвета.
      Подробният окончателен дневен ред на семинара се определя в консултация с върховния представител и съответната работна група на Съвета.
      б)   Участници в семинарите
      Участниците в семинарите ще включват до 40 представители на правителствата на избрани държави — членки на ООН, участващи в преговорите за ДТО. Подробният окончателен списък на участниците във всеки от двата семинара се определя в консултация с върховния представител и съответната работна група на Съвета.
      2.3.2.   Доклад относно помощта на Съюза и международната помощ за трети държави за прилагане на ДТО

      След приключването на двата семинара ще бъде публикуван доклад от 20 страници, в който се посочва как съществуващите на равнището на Съюза и на международно равнище дейности за информиране и подпомагане, целящи укрепване на контрола върху трансфера на оръжия, могат да се развият и разширят, така че да се подпомогнат държавите — членки на ООН, да изпълняват задълженията си по ДТО. Основна цел на доклада ще бъде да се препоръчат мерки за подкрепа на ранното влизане в сила на ДТО.
      Предназначението на доклада ще бъде да подпомага разискванията за бъдещото информиране и подпомагане в подкрепа на прилагането на ДТО. Предвижда се докладът да бъде общодостъпен резултат от настоящото решение и да осигурява постоянна публичност на приноса на Съюза за осигуряване на надежден и ясен ДТО.
      3.   Продължителност

      Срокът на изпълнение на проектната дейност е 12 месеца след датата на сключване на споразумението за финансиране, посочено в член 3, параграф 3.
      4.   Бенефициери

      Бенефициери по проектната дейност ще бъдат държавите — членки на ООН, като се обръща специално внимание на държавните органи, отговарящи за въвеждане на национални политики по отношение на ДТО и неговото бъдещо прилагане. Изборът на конкретните държави бенефициери ще бъде направен в консултация с върховния представител и съответната работна група на Съвета.
      5.   Изпълнител

      Техническото изпълнение на настоящото решение ще бъде възложено на Консорциума. Консорциумът ще изпълнява функциите си под ръководството на върховния представител. Консорциумът ще осигури публичност на приноса на Съюза, съобразена с неговия размер.


title: 2010/495/ЕС, Евратом: Решение на Европейския парламент от 5 май 2010 година относно освобождаването от отговорност за изпълнението на бюджета на Изпълнителната агенция за образование, аудиовизия и култура за финансовата 2008 година

text:
               25.9.2010

               BG

               Официален вестник на Европейския съюз

               L 252/31

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност за изпълнението на бюджета на Изпълнителната агенция за образование, аудиовизия и култура за финансовата 2008 година
   (2010/495/ЕС, Евратом)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид годишните отчети на Европейските общности за финансовата 2008 година — том I (SEC(2009) 1089 — C7-0172/2009) (2),
   като взе предвид окончателните годишни отчети на Изпълнителната агенция за образование, аудиовизия и култура за финансовата 2008 година,
   като взе предвид годишния доклад на Комисията пред Европейския парламент относно проследяването на решенията за освобождаване от отговорност за 2007 г. (COM(2009) 0526) и работния документ на службите на Комисията, придружаващ този доклад (SEC(2009) 1427),
   като взе предвид съобщението на Комисията, озаглавено „Обобщение на резултатите от управлението на Комисията през 2008 г.“ (COM(2009) 0256),
   като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2008 г. (COM(2009) 0419), и работния документ на службите на Комисията, придружаващ този доклад (SEC(2009) 1102),
   като взе предвид доклада на Сметната палата относно годишните отчети на Изпълнителната агенция за образование, аудиовизия и култура за финансовата 2008 г., придружен от отговорите на Агенцията (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),
   като взе предвид съобщението на Комисията от 16 декември 2008 г. относно общо разбиране на концепцията за допустим риск от грешки (COM(2008) 0866) и работния документ на службите на Комисията, придружаващ това съобщение (SEC(2008) 3054),
   като взе предвид препоръката на Съвета от 16 февруари 2010 г. относно освобождаването от отговорност на изпълнителните агенции за изпълнението на бюджета за финансовата 2008 година (5828/2010 – C7-0055/2010),
   като взе предвид членове 274, 275 и 276 от Договора за ЕО, членове 317, 318 и 319 от Договора за функционирането на Европейския съюз, както и членове 179а и 180б от Договора за Евратом,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (6), и по-специално член 14, параграф 3 от него,
   като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 66, алинеи първа и втора от него,
   като взе предвид Решение 2005/56/ЕО на Комисията от 14 януари 2005 г. за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета (8),
   като взе предвид член 76 и приложение VI към своя правилник,
   като взе предвид доклада на Комисията по бюджетен контрол и становищата на другите заинтересовани комисии (A7-0099/2010),

               А.

               като има предвид, че съгласно член 317 от Договора за функционирането на ЕС Комисията изпълнява бюджета в сътрудничество с държавите-членки на своя отговорност съгласно принципа на добро финансово управление,

               1.

               Освобождава от отговорност директора на Изпълнителната агенция за образование, аудиовизия и култура във връзка с изпълнението на бюджета на агенцията за финансовата 2008 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на бюджета на Европейския съюз за финансовата 2008 година, раздел III — Комисия, както и резолюцията, която е неразделна част от тези решения, на директора на Изпълнителната агенция за образование, аудиовизия и култура, на Съвета, на Комисията, на Съда на ЕС и на Сметната палата, както и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 304, 15.12.2009 г., стр. 65.

      (4)  ОВ C 273, 13.11.2009 г., стр. 122.

      (5)  ОВ L 248, 16.9.2002 г., стр. 1.

      (6)  ОВ L 11, 16.1.2003 г., стр. 1.

      (7)  ОВ L 297, 22.9.2004 г., стр. 6.

      (8)  ОВ L 24, 27.1.2005 г., стр. 35.


title: 2012/643/ЕС: Решение на Съвета от 24 септември 2012 година за подписване от името на Съюза на споразумение между Европейския съюз и Канада относно митническо сътрудничество по отношение на въпроси, свързани със сигурността на веригата на доставка

text:
               18.10.2012

               BG

               Официален вестник на Европейския съюз

               L 287/1

         РЕШЕНИЕ НА СЪВЕТА
   от 24 септември 2012 година
   за подписване от името на Съюза на споразумение между Европейския съюз и Канада относно митническо сътрудничество по отношение на въпроси, свързани със сигурността на веригата на доставка
   (2012/643/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Съюзът и Канада следва да разширят своето митническо сътрудничество с цел то да обхване въпросите на сигурността на веригата на доставка и свързаното с тях управление на риска с оглед на увеличаване на сигурността на цялостната верига на доставка и същевременното улесняване законната търговия.

               (2)

               За тази цел на 26 ноември 2009 г. Съветът упълномощи Комисията да започне преговори с Канада. Комисията договори от името на Съюза споразумение между Европейския съюз и Канада за митническо сътрудничество по отношение на въпроси, свързани със сигурността на веригата на доставка („Споразумението“).

               (3)

               Позицията, която трябва да бъде приета от Съюза в Съвместния комитет ЕС-Канада за митническо сътрудничество при приемането на актове с правни последици, следва да бъде установена в съответствие с процедурата, установена в член 218, параграф 9 от Договора за функционирането на Европейския съюз. Когато е уместно, други позиции, които трябва да бъдат взети от Съюза в Съвместния комитет ЕС-Канада за митническо сътрудничество, следва да бъдат установени от Съвета в съответствие с член 16 от Договора за Европейския съюз.

               (4)

               Споразумението следва да бъде подписано от името на Съюза при условие на сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Подписването на споразумение между Европейския съюз и Канада относно митническо сътрудничество по въпроси, свързани със сигурността на веригата на доставка, се разрешава от името на Съюза при условие на сключването на посоченото споразумение (1).
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         S. ALETRARIS

      (1)  Текстът на споразумението ще бъде публикуван заедно с решението за сключването му.


title: Решение (ЕС) 2015/1613 на Европейската централна банка от 10 септември 2015 година за изменение на Решение (ЕС) 2015/5 относно изпълнението на програмата за закупуване на обезпечени с активи ценни книжа (ЕЦБ/2015/31)

text:
               25.9.2015

               BG

               Официален вестник на Европейския съюз

               L 249/28

         РЕШЕНИЕ (ЕС) 2015/1613 НА ЕВРОПЕЙСКАТА ЦЕНТРАЛНА БАНКА
   от 10 септември 2015 година
   за изменение на Решение (ЕС) 2015/5 относно изпълнението на програмата за закупуване на обезпечени с активи ценни книжа (ЕЦБ/2015/31)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 12.1, втора алинея във връзка с член 3.1, първо тире и член 18.1 от него,
   като има предвид, че:

               (1)

               На 4 септември 2014 г. Управителният съвет реши, че следва да се инициира нова програма за закупуване на обезпечени с активи ценни книжа (ПЗОАЦК). На 2 октомври 2014 г. Управителният съвет представи подробностите относно ПЗОАЦК и реши, че критериите за допустимост на гарантирани траншове тип „мецанин“ на обезпечени с активи ценни книжа (ОАЦК) ще бъдат съобщени на по-късен етап.

               (2)

               На 18 март 2015 г. Управителният съвет взе решение, че траншовете тип „мецанин“ на ОАЦК могат да бъдат закупувани по ПЗОАЦК, при условие че тези траншове тип „мецанин“ са обезпечени с подходяща гаранция, която отговаря на критериите на рамката на Евросистемата за обезпечения. Решение ЕЦБ/2014/45 (1) се отнася до изпълнението на ПЗОАЦК и е необходимо това решение да бъде актуализирано, за да отрази тези промени.

               (3)

               Поради това Решение ЕЦБ/2014/45 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Решение ЕЦБ/2014/45 се изменя, както следва:

               1.

               В член 2 точка (2) се заменя със следното:

                           „(2).

                           Освен на предвиденото в точка 1 по-горе и в точка 9 по-долу, ОАЦК отговарят на критериите за допустимост, приложими към ОАЦК, предоставени като обезпечение за операциите по паричната политика на Евросистемата, както са посочени в Насоки (ЕС) ЕЦБ/2014/60 (2).

                  (2)  Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (ОВ L 91, 2.4.2015 г., стр. 3).“;"

               2.

               В член 2 се добавя следната точка (9):

                           „(9).

                           Предвидените в член 77 от Насоки ЕЦБ/2014/60 изисквания не се прилагат за траншове тип „мецанин“ на ОАЦК, които могат да бъдат закупувани по ПЗОАЦК само ако те:

                                       а)

                                       са обезпечени с гаранция, която:

                                                   i)

                                                   отговаря на изискванията за гаранциите за търгуемите активи, както са изложени в членове 114, 115, 117 и 118 от част четвърта, дял IV от Насоки ЕЦБ/2014/60; и

                                                   ii)

                                                   е предоставена от гарант с кредитна оценка в съответствие с член 83, буква в) от Насоки ЕЦБ/2014/60, която е присъдена от поне една призната система на АВКО, изразена под формата на публична кредитна оценка, съответстваща поне на степен на кредитно качество 3 по хармонизираната рейтингова скала на Евросистемата; и

                                       б)

                                       отговарят на всички други приложими критерии за закупуване по ПЗОАЦК.

                                 За целите на настоящото решение транш тип „мецанин“ е транш на емисия ОАЦК, който в съответствие с приоритета на плащанията след принудителното изпълнение, и ако е приложимо, приоритета на плащанията след предсрочното изпълнение, както е предвидено в проспекта:

                                       а)

                                       се подрежда по-назад от неподчинения транш или от подтраншовете на същата емисия ОАЦК, както е уредено в член 77 от Насоки ЕЦБ/2014/60; и

                                       б)

                                       се подрежда по-напред от най-подчинения транш или подтраншове, които първи понасят загуби, възникнали по секюритизираните експозиции, и които по този начин осигуряват защита за втората загуба, и когато е приложимо, на траншовете или подтраншовете от по-висок ранг.“

         Член 2
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено във Франкфурт на Майн на 10 септември 2015 година.

            Председател на ЕЦБ

         Mario DRAGHI

      (1)  Решение (ЕС) 2015/5 на Европейската централна банка от 19 ноември 2014 г. относно изпълнението на програмата за закупуване на обезпечени с активи ценни книжа (ЕЦБ/2014/45) (ОВ L 1, 6.1.2015 г., стр. 4).